Dansk fjernbetjening styrer HELE hjemmet

De fleste af os benytter vores smartphone til at styre de mange enheder i det intelligente hjem. Men har du af en eller grund mere lyst til at bruge en mere konventionel fjernbetjening, har danske Marton Borzak en ret fiks løsning klar. Yio Remote Two er på Kickstarter med løfter om, at det er den eneste fjernbetjening du har brug for, for at kunne håndtere hele dit digitale hjem.

Der er åbenbart mange, der foretrækker Marton Borzaks løsning frem for mobilen, for med 21 dage tilbage af kampagnen har han allerede samlet to en halv million kroner ind. Han bad oprindeligt om 750.000 kroner.

Men det er også en lækkerbisken. Yio Remote Two er i “dansk design” af aluminium og er udrustet med en 3,2 tommer stor trykfølsom AMOLED-farveskærm, der både kan vise temperatur, medier der afspilles og bruges til at justere belysningen i hjemmet. Den håndterer naturligvis også tv’et og andre dimser, der kan styres via en fjernbetjening.

Fjernbetjenen får forbindelse til enhederne via wifi-netværket, men den kan også tale med enheder via infrarød. Dertil er der lavet en smart løsning med en infrarød modtager i fjernbetjeningens ladestation. Yio Remote Two understøtter i øvrigt også Bluetooth.

Der er infrarød modtager i docken.

Remote Two-fjernbetjeningen konfigureres via en webgrænseflade og træk-og-slip-funktion. Hvis du ikke finder, hvad du vil kontrollere, kan du også drage fordel af den åbne API.

Ifølge Kickstarter-siden vil fjernbetjeningen understøtte følgende standarder og enheder:

Home Assistant

Homey Pro

OpenHAB

Hubitat

ioBroker

Domoticz

IKEA Trådfri Hub

HomeKit

Matter (når det lanceres)

Det betyder, at fjernbetjeningen vil kunne håndtere produkter fra følgende producenter:

Sonos

Spotify

Bang & Olufsen

Denon Heos

Philips Hue

Tuya

Kodi

Plex

NVidia Shield

Apple TV

Amazon FireTV

Roku

ROON

og mange flere …

Prisen, spørger du? Den er på 369 euro (2.750 kroner) hvis du bestiller på Kickstarter. Marton Borzak forventer at kunne sende dem ud senest i juli måned næste år.

Dansk fjernbetjening styrer HELE hjemmet